# Аркона

### от Уикипедия, свободната енциклопедия

Аркона (7-12 век) — средновековен град на нос Аркона, в североизточния край на германския остров Рюген.

Аркона бил столица на княжеството на балтийските славяни руяни. Той бил силно укрепен и разположен в естествено защитена скална местност. Градът се превърнал в религиозен център за околните славянски племена, тъй като в него имало светилища на основните славянски божества. Средновековният датски хроникьор Саксон Граматик в своя труд „Gesta Danorum“ обяснява, че към Аркона се стичала „дан от цялата Славянска земя“.

Най-величествен и важен в града бил храмът на западнославянския бог Световит (9-12 век). Отряд от триста воини пазел гигантския четирилик идол на бога, който бил изобразен с рог от бик в едната си ръка и меч в другата.

В храмовия комплекс се отглеждали свещени бели коне, които били обект на специален култ и били използвани за извършване на гадания. Руяните вярвали, че преди битка Световит яхвал белия си жребец и препускал невидим пред войските им, за да им помага в боя. Храмът на Световит бил почитан дори от чужди владетели. Датският крал Свен Отто, например, изпратил в дар златни съдове.

През 1168 година датски кръстоносци разрушили града и започнали насилствена християнизация на местните славяни. Събитията били под прекия контрол на датския архиепископ Абсалон.

Вижте също: Рюген, Кореница

Взето от „http://bg.wikipedia.org../../../%D0%B0/%D1%80/%D0%BA/%D0%90%D1%80%D0%BA%D0%BE%D0%BD%D0%B0.html“.

Категории: Славяни

##### Views

- Статия
- Беседа
- Текуща версия

##### Търсене

##### На други езици

- Dansk
- Deutsch
- English
- Français
- Nederlands
- Македонски
- Polski
- Русский
- Српски / Srpski
- Українська
- Tiếng Việt